CELEX: 32015D2057
Language: mt
Date: 2015-11-13 00:00:00
Title: Deċiżjoni ta' Implimentazzjoni tal-Kummissjoni (UE) 2015/2057 tat-13 ta' Novembru 2015 li testendi l-perjodu ta' applikazzjoni tad-Deċiżjoni ta' Implimentazzjoni 2013/413/UE li tawtorizza lill-Istati Membri jipprevedu għal derogi minn ċerti dispożizzjonijiet tad-Direttiva tal-Kunsill 2000/29/KE fir-rigward tal-patata, minbarra l-patata maħsuba għat-tħawwil, li toriġina fir-reġjuni ta' Akkar u Bekaa tal-Libanu (notifikata bid-dokument C(2015) 7793)

17.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 300/43
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/2057
   tat-13 ta' Novembru 2015
   li testendi l-perjodu ta' applikazzjoni tad-Deċiżjoni ta' Implimentazzjoni 2013/413/UE li tawtorizza lill-Istati Membri jipprevedu għal derogi minn ċerti dispożizzjonijiet tad-Direttiva tal-Kunsill 2000/29/KE fir-rigward tal-patata, minbarra l-patata maħsuba għat-tħawwil, li toriġina fir-reġjuni ta' Akkar u Bekaa tal-Libanu
   
      
         (notifikata bid-dokument C(2015) 7793)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari l-ewwel inċiż tal-Artikolu 15(1) tagħha,
   Billi:
   
               (1)
            
            
               Id-Deċiżjoni ta' Implimentazzjoni tal-Kummissjoni 2013/413/UE (2) tawtorizza derogi minn ċerti dispożizzjonijiet tad-Direttiva 2000/29/KE rigward patata, barra l-patata maħsuba għat-tħawwil, li toriġina fir-reġjuni Akkar u Bekaa tal-Libanu għal perjodu limitat u suġġett għal kundizzjonijiet speċifiċi.
            
         
               (2)
            
            
               Xi Stati Membri talbu estensjoni tal-awtorizzazzjoni biex jidderogaw, kif previst permezz tad-Deċiżjoni ta' Implimentazzjoni 2013/413/UE.
            
         
               (3)
            
            
               Ladarba ċ-ċirkostanzi li jiġġustifikaw dawk id-derogi għadhom japplikaw u ma hemmx la informazzjoni ġdida li tagħti raġuni għal reviżjoni tal-kundizzjonijiet speċifiċi u lanqas xi riskju ta' tixrid ta' organiżmi ta' ħsara, l-awtorizzazzjoni għad-derogi għandha tiġi estiża bi tliet snin.
            
         
               (4)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Fl-Artikolu 11 tad-Deċiżjoni ta' Implimentazzjoni 2013/413/KE, id-data “31 ta' Ottubru 2015” għandha tinbidel bid-data “31 ta' Ottubru 2018”.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-13 ta' Novembru 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Deċiżjoni ta' Implimentazzjoni tal-Kummissjoni 2013/413/UE tat-30 ta' Lulju 2013 li tawtorizza lill-Istati Membri li tipprevedi għal derogi minn ċerti dispożizzjonijiet tad-Direttiva tal-Kunsill 2000/29/KE rigward patata, barra l-patata maħsuba għat-tħawwil, li toriġina fir-reġjuni Akkar u Bekaa tal-Libanu (ĠU L 205, 1.8.2013, p. 13).